Философия на програмата на детска градина № 109 „Зорница“

**ИДЕЯТА Е ДА СЕ ОСИГУРЯТ БЛАГОПРИЯТНИ УСЛОВИЯ НА ДЕЦАТА ДА ИЗЖИВЕЯТ ПЪЛНОЦЕННО СВОЕТО ДЕТСТВО И ДА СЕ ПОДГОТВЯТ ЗА ПРЕДИЗВИКАТЕЛСТВАТА НА ХХІ ВЕК.**

Детска градина № 109 „Зорница“ си поставя и работи за постигане на следните цели:

* Да създава позитивна среда за "учене през целия си живот" върху основата на взаимно уважение, толерантност и демократични принципи;
* Да формира нагласи за промяна, творческо въображение, правене на избор и критическо мислене;
* Да изгражда умение за самостоятелно откриване и решаване на проблеми;
* Да стимулира способности за общуване и сътрудничество в малки и големи групи;
* Да осигурява приемственост и дейности, свързани с темпа на детското развитие;
* Да осигурява условие на децата да придобият научни, практически, нравствени умения и отговорности, за да се включат успешно в демократичното общество.

Основните компоненти / индивидуален подход, осигуряване възможности за избор в центрове, сътрудничество със семейството / се реализират чрез дейности, стимулиращи социалното, емоционалното, интелектуалното и физическото развитие на децата.

**ИНДИВИДУАЛИЗИРАНЕ**

Поставянето на акцент върху индивидуалния подход означава разбиране и уважение към достигнатия етап на развитие от всяко дете и на създаване на среда и подходящи дейности, които осигуряват чувство на успех, предизвикателства и емоционален комфорт.

Педагогическият екип изгражда стимулираща детското развитие предметно-пространствена среда, съответстваща на неговата индивидуалност и стил на учене, модел и темп на растеж и спецефичната му семейна среда.

Индивидуализирането се осъществява чрез специално изградениа вътрешна и външна среда, в която са организирани центрове за дейности, стимулиращи правата на избор, самостоятелност и отговорност.

**ЦЕНТРОВЕ ЗА ДЕЙНОСТ**

Всеки център има разнообразно оборудване и материали, съобразено с интересите, потребностите, степента на развитие и средата на всяко дете. По този начин те се превръщат в лаборатория за детската инициатива, творчество и въображение.

Център „Семейство“ помага на децата да разберат своя свят, а чрез ролите, действията и предметите да опознаят света на възрастните, да развият социални, емоционални и когнитивни умения и нагласи.

В центровете „Ограмотяване“ и „Математика“ творческото въображение и комуникативната чувствителност на децата се развиват чрез измисляне на интересни истории, създаване на собствени книжки, драматизиране. Тук се овладяват тайните на математическото познание.

Творческото и артистично възприемане и отразяване на света се осъществява в център „Изкуство“. Разнообразието от материали и дейности провокира фантазията, интелектуалната и социалната енергия, а това прави живота на децата интересен и вълнуващ.

Център „Манипулативни игри“ и „Строителни блокчета“ провокират изобретателността, повишава способността за самостоятелно решаване на проблеми, формира интелектуални умения и усъвършенства фината моторика.

Център „Наука“ провокира умения за наблюдаване, прогнозиране и експериментиране с различни материали. Децата опознават света около себе си чрез проучване и изследване на физическите и природни обекти и явления. Стимулира се евристичното мислене, интелекта, комуникацията, изследователското поведение.

Център „Пясък и вода“ предлага приятни възможности за развитие на умствените и физическите способности на децата. По достъпен и емоционален начин те придобиват сетивен опит, откриват нестандартни решения, генерират ценни идеи за околния свят.

Център „Готварство“ осигурява реални условия за изпълняване на рецепти. Изграждат се умения за здравословен начин на живот и култура на хранене.

**УЧАСТИЕ НА СЕМЕЙСТВОТО**

Основно е схващането, че семействата имат голямо влияние върху децата и са техните първи възпитатели. Ето защо се утвърждава и подпомага включването им в дейностите в детската градина. Родителите се срещат с учителите за информация и консултации, както и за обмяна на опит с други семейства. Изключително важно е взаимодействието и доброволното партньорство между между педагогическия екип, децата и семействата. Чрез специалните си познания, умения и хоби членовете на семействата са полезни за развитието на децата, а това прави богато и пълноценно общуването и сътрудничеството между възрастни и деца.

На родителите се предоставят възможности за:

* Поддържане на непрекъснат контакт с учителите и взаимно информиране, относно развитието на децата;
* Чрез присъствие в класната стая да оказват помощ и подкрепа на децата си;
* Избор на дейности, в които биха могли, според възможностите и желанията си да бъдат полезни на децата;